stanford-oval/wikipedia huggingface dataset:
Swakopmund
Historia > Kehitys turisti- ja lomakohteeksi

Swakopmund on vuosikymmenien ajan ollut Namibian tärkein lomanviettopaikka, rannikon ilmastoa viilentävän Benguelanvirran ansiosta. Nykyään turismiin liittyvät palvelut muodostavat merkittävän osan kaupungin talouselämästä.
Erongon hallintoalueen hallinto pitää kaupunkia majapaikkanaan vuoden kuumimpien kuukausien, joulukuun ja tammikuun aikana.
Historia > Uraanilöytö

Nykyisen Rössingin uraanikaivoksen tienoilla 70 Swakopmundista itään havaittiin radioaktiivisuutta vuonna 1928. Kuitenkin vasta 1960-luvulla Rio Tinto hankki oikeuden tutkia aluetta. Laajojen tutkimusten jälkeen alueelta löydettiin vähäisiä määriä uraaniesiintymiä, mutta kuitenkin hyvinkin riittävästi kannattavaa tuotantoa varten. Rössingin avolouhos avattiin vuonna 1974, mutta tuotanto pääsi täyteen vauhtiin vasta vuonna 1979. Nykyisin Rössingin kaivos, joka sijaitsee hieman Arandis-nimisestä taajamasta kaakkoon, on eräs maailman suurimmista uraanin avolouhoksista, ja kaiken kaikkiaan maailman kolmanneksi suurin uraanikaivos. Kaivoksella on ollut valtava vaikutus Swakopmundin talouteen, ja myös kaupungin infrastruktuuria on pitänyt kehittää niin, että kaupunki on nyt yksi moderneimmista koko maassa. Kaivoksille on mahdollista päästä käymään kaksi kertaa kuukaudessa järjestettävillä tutustumiskäynneillä.
Historia > Apartheid-ajan päättyminen

Vuonna 1966 Yhdistyneet kansakunnat peruutti Kansainliiton Etelä-Afrikalle antaneen Lounais-Afrikkaa koskeneen mandaatin. Vuonna 1990 Namibia lopulta itsenäistyi. Swakopmundissa tämä näkyy katukuvassa mm. siten, että monet kadunnimet muutettiin niin, että saksalaisten kadunnimien sijaan ne on nimetty kunnioittamaan namibialaisia henkilöitä. Niinpä vuonna 1991 Namibian silloinen presidentti Sam Nujoma nimesi kaupungin pääkadun Kaiser-Wilhelm-Straßen itsensä kunniaksi Sam Nujoma Avenueksi.
Vuoden 2009 heinäkuussa kaupunginvaltuusto muutti 110 vuotta käytössä olleen kaupunginvaakunan. Sen keskellä ollut Keisarillisen Saksan lippu korvattiin Namibian lipulla. Uusi elementti on myös ikilehti (Welwitschia mirabilis).
Historia > Satelliittien seuranta-asema

Vuonna 2000 Namibia ja Kiinan kansantasavalta allekirjoittivat sopimuksen satelliittien seuranta-asema rakentamisesta Swakopmundiin. Rakennustyöt saatiin päätökseen heinäkuussa 2001 kaupungin pohjoispuolella Henties Bayhin vievän tien varrella Swakopmundin suolantuotantolaitoksen vieressä. Aseman paikka valittiin siten, että se on Kiinan miehitettyjen avaruuslentojen radan kohdalla siellä, missä alukset palaavat ilmakehään. Aseman rakentaminen maksoi 12 miljoonaa Namibian dollaria, ja se on alaltaan 150 x 85 metriä. Asemalla on halkaisijaltaan viiden ja yhdeksän metrin satelliittilautaset.
Hallinnolliset alueet

Swakopmundin kaupunginosat ja esikaupungit ovat seuraavat:
Keskusta
Vineta
Mile 4
Mondesa
Tamariskia
Vogelstrand
Waterfront
Suurin osa kaupungin asukkaista asuu esikaupungeissa, Vinetassa, Tamariskiassa, Mondesassa ja Vogelstrandissa. Vinetassa asuu vauraampaa väkeä. Mondesa on alun perin mustia varten rakennettu kaupunginosa, joka ennen kaupungin laajenemista oli huomattavan matkan päässä valkoisten asuttamista kaupunginosista. Tamariskia on alun perin värillisille 1970-luvun alussa rakennettu alue.
Mondesan jatkeena oleva Democratic Resettlement Community, puhekielessä DRC, on slummi, joka perustettiin vuonna 2001 niille kaupungin asukkaille, jotka odottavat kaupungin vuokra-asuntoa.
Politiikka

Swakopmundin kaupungilla on oma kaupunginvaltuustonsa. Vuoden 2010 vaalien tulokset olivat seuraavat:
| Swakopmundin paikallisvaalit 2010> Puolue | Swakopmundin paikallisvaalit 2010> Äänimäärä | Swakopmundin paikallisvaalit 2010> Ääniosuus | Swakopmundin paikallisvaalit 2010> Paikkoja | Swakopmundin paikallisvaalit 2010>  |
| --- | --- | --- | --- | --- |
| SWAPO | 4496 | 60,00 % | 6 |  |
| Swakopmund Residents Association | 1005 | 13,41 % | 1 |  |
| UDF | 916 | 12,22 % | 1 |  |
| RDP | 666 | 8,88 % | 1 |  |
| NUDO | 280 | 3,74 % | 1 |  |
| COD | 61 | 0,81 % | 0 |  |
| hylättyjä ääniä | 69 | 0,92 % | — |  |
| Yhteensä | 7493 | 100 % | 10 |  |
Vuoden 2015 vaalitulokset olivat seuraavat:
| Swakopmundin paikallisvaalit 2015> Puolue | Swakopmundin paikallisvaalit 2015> Äänimäärä | Swakopmundin paikallisvaalit 2015> Ääniosuus | Swakopmundin paikallisvaalit 2015> Paikkoja | Swakopmundin paikallisvaalit 2015>  |
| --- | --- | --- | --- | --- |
| SWAPO | 5 534 | 62,3% | 6 |  |
| United Democratic Front of Namibia (UDF) | 1 168 | 13,2% | 1 |  |
| Swakopmund Residents Association | 790 | 8,9% | 1 |  |
| DTA | 497 | 5,6% | 1 |  |
| National Unity Democratic Organisation of Namibia | 296 | 3,3% | 1 |  |
| Rally for Democracy and Progress | 189 | 2,1% | 0 |  |
| Christian Democratic Voice | 133 | 1,5% | 0 |  |
| All People’s Party | 126 | 1,4% | 0 |  |
| SWANU of Namibia | 83 | 0,9% | 0 |  |
| Republican Party of Namibia | 63 | 0,7% | 0 |  |

| Yhteensä | 8 879 | 100% | 10 |  |
Vuoden 2020 vaalien tulokset olivat seuraavat:
| Swakopmundin paikallisvaalit 2020> Puolue | Swakopmundin paikallisvaalit 2020> Äänimäärä | Swakopmundin paikallisvaalit 2020> Ääniosuus | Swakopmundin paikallisvaalit 2020> Paikkoja | Swakopmundin paikallisvaalit 2020>  |
| --- | --- | --- | --- | --- |
| Independent Patriots for Change | 3 458 | 32,8% | 3 |  |
| SWAPO | 2 745 | 26,0% | 3 |  |
| Swakopmund Residents Association | 1 557 | 14,7% | 2 |  |
| Landless People’s Movement | 1 059 | 10,0% | 1 |  |
| United Democratic Front of Namibia | 641 | 6,1% | 1 |  |
| Popular Democratic Movement | 491 | 4,7% | 0 |  |
| Affirmative Repositioning Swakopmund | 240 | 2,8% | 0 |  |
| National Unity Democratic Organisation of Namibia | 181 | 1,7% | 0 |  |
| Republican Party of Namibia | 170 | 1,6% | 0 |  |
| Namibia Economic Freedom Fighters | 15 | 0,1% | 0 |  |

| Yhteensä | 10 557 | 100% | 10 |  |
Talous ja infrastruktuuri > Talous

Swakopmund on suosittu turistikohde, ja etenkin joulukuussa ja tammikuussa, jolloin eteläisellä pallonpuoliskolla on kesä, siellä käy paljon vierailijoita. Tästä syystä turismi ja siihen liittyvät toiminnot ovat kaupungin talouselämän tärkein osa. Kaupungissa on siellä täällä useita kahviloita, baareja, ravintoloita, yökerhoja ja hotelleja. Swakopmundin sanotaan haastavan Windhoekin maan ruokapääkaupunkina.
Paitsi eurooppalaiset, myös namibialaiset ja eteläafrikkalaiset turistit saapuvat Swakopmundiin suurin joukoin. Kaupungissa asuu myös huomattava määrä muualta kotoisin olevia eläkeläisiä.
Kaupunkiin on ollut tarkoitus rakentaa Hansa Hotel Swakopmundin viereen uusi viiden tähden hotelli, mutta rakennustyöt ovat viivästyneet.
Kaupungin budjetti kirjanpitovuodelle 2011/2012 on 267 700 000 Namibian dollaria.
Talous ja infrastruktuuri > Liikenneyhteydet

Kaupunki sijaitsee Namibian B2 valtatien (Walvis Bay – Okahandja) varrella. Se on osa pitempää Trans-Kalahari Corridor –tietä, joka yhdistää Walvis Bayn lännessä Johannesburgiin ja Pretoriaan idässä ja edelleen Mosambikin pääkaupunkiin Maputoon, kulkien Kalaharin autiomaan halki Botswanassa. Myös Trans-Namib -rautatie (Walvis Bay – Windhoek) kulkee kaupungin kautta.
Vuodesta 1902 lähtien Swakopmundista on ollut rautatieyhteys sisämaahan. Tuolloin raideleveytenä oli 600 mm. Nykyisin se on 3' 6' ' eli 1066,8 mm eli niin sanottu Kapin raideleveys, sama kuin Etelä-Afrikassa. Kaupungista on neljä kertaa viikossa suora, joskin erittäin hidas henkilöliikenneyhteys sekä Windhoekiin että Tsumebiin. Vaunut järjestellään uudelleen Usakoksessa. Swakopmund on myös yksi ylellisen Desert Express -junan kohteista.
Swakopmundin lentokenttä on ollut joulukuusta 2009 lähtien suljettuna. Lentoyhteydet Windhoekiin ja Kapkaupunkiin hoituvat Walvis Bayn kautta, jonne matkustajien on mentävä taksilla.
Väestö

Vaikka Swakopmundin väestöstä vain viisi prosenttia on taustaltaan saksalaisia, heillä on suuri vaikutus kaupungin kulttuuri- ja muuhun elämään. Swakopmundia pidetään edelleen Namibian “kaikkein saksalaisimpana” kaupunkina, eikä tähän ole paljoakaan vaikuttanut se, että aiemmin saksalaisten henkilöiden mukaan nimetyt kadut, kuten Kaiser Wilhelm Straße, joka nyt on nimeltään Sam Nujoma Avenue. Saksalaistyyliset talot, saksalais- ja afrikkalaistaustaisten populaatioiden yhdistelmä ja vaikuttavat hiekkadyynit muodostavat ainutlaatuisen yhdistelmän Afrikassa ja tekevät kaupungista suositun kohteen niin namibialaisille kuin ulkomaisillekin turisteille. Myös Windhoekin asukkaat pakenevat sisämaan kuumaa kesää Swakopmundiin, Atlantin viilentävien tuulien äärelle. Tämä näkyy kaupungin keskustasta pohjoiseen sijaitsevien kaupunginosien laajenemisena, joka on seurausta loma-asuntojen rakentamisesta tuolle alueelle. Tämä trendi on ollut olemassa kaupungissa jo 1950-luvulta lähtien.
Väestö > Terveydenhoito

Swakopmundissa toimii sekä valtionsairaala (Swakopmund State Hospital) että yksityinen Cottage Medi-Clinic, jossa on 70 sairaansijaa. Ensin mainitussa on syntynyt Shiloh Jolie-Pitt, Angelina Jolien ja Brad Pittin tytär.
Koulutus

Kaupungissa toimivat seuraavat koulut:
Koulutus > Alkeiskoulut

Atlantic Primary School
Festus Gonteb Junior Primary School
Hanganeni Primary School
Swakopmund Primary School
Tamariskia Primary School
Vrede Rede Primary School
Namib Primary School (vuoteen 1997 saakka Deutsche Grundschule Swakopmund)
Pro-Ed Academy Primary School
Koulutus > Lukiot

Coastal (Hermann Gmeiner) High School
Namib High School (vuoteen 1997 saakka Deutsche Oberschule Swakopmund)
Swakopmund Secondary School
Westside High School
Koulutus > Yksityiskoulut

Private School Swakopmund
Swakopmund Christian Academy
Privates Deutsches Schülerheim Swakopmund (PDSS) –niminen oppilasasuntola. Siitä vastaa Deutscher Schulverein Swakopmund (‘Saksalainen kouluyhdistys Swakopmundissa’).
Koulutus > Suomalainen koulu

Swakopmundissa kävi koulua suomalaisia lapsia vuodesta 1945 alkaen. Heinäkuusta 1950 aina 1989 saakka (pois lukien lukuvuosi 1986–87) kaupungissa toimi Swakopmundin suomalainen koulu, jossa oli mahdollista opiskella kansakoulun (myöhemmin peruskoulun) ensimmäiseltä luokalta aina keskikoulun (peruskoulun) loppuun saakka. Sen oppilaat olivat yhtä poikkeusta lukuun ottamatta Suomen lähetysseuran työntekijöiden lapsia, joiden vanhemmat asuivat pääasiassa Ambomaalla ja Kavangolla.
Kulttuuri ja nähtävyydet > Rakennukset

Kaupungin keskustan rakennustyyli edustaa saksalaista siirtomaa-ajan arkkitehtuuria. Kaupungin tunnettuja rakennuksia ovat mm. Altes Gefängnis –niminen vankila, jonka on suunnitellut Heinrich Bause vuonna 1909, sekä Woermannhaus huomiota herättävine torneineen, joka on rakennettu 1906 ja joka nykyisin toimii kaupunginkirjastona.
Muita merkittäviä rakennuksia ovat entinen oikeusistuin (alte Amtsgericht, 1908), joka nykyisin toimii valtionpäämiehen kesäasuntona, Hohenzollernien talo, vuonna 1905 rakennettu pioneerikasarmi, entinen sairaala ja entinen rautatieasema, jossa nykyään toimii kasino, hotelli ja ravintola. Myös 1911 rakennettu luterilainen kirkko ja kirkkoherran virka-asunto ovat merkittäviä rakennuksia. Kirkossa pidetään joka sunnuntai jumalanpalvelus saksan kielellä.
Kaupungin majakka on rakennettu 1903 sen jälkeen, kun alkuperäinen Molella sijainnut majakka oli huuhtoutunut mereen myrskyssä. Majakka on 11 m korkea ja on edelleen toiminnassa. Nykyisin sen tiloissa on myös korkeatasoinen ravintola. Majakka voisi tyylinsä puolesta seisoa missä tahansa Pohjanmeren tai Itämeren rannalla.
Kaupungin nähtävyyksiä ovat myös entinen satama-allas ja laituri-aallonmurtaja-rakennelma Mole, joka nykyään toimii uimarantana, sekä Molen 1914 korvannut pitkä teräsrakenteinen laituri (“Jetty”). Ensimmäisen maailmansodan jälkeen viimeksi mainittu muutettiin jalankulkusillaksi, joka oli sittemmin suosittu kalastuspaikka. 1990-luvulla sen kunto oli kuitenkin heikentynyt niin, että se jouduttiin sulkemaan yleisöltä, mutta seitsemän vuotta kestäneiden korjaustöiden jälkeen vuonna 2006 osa laiturista oli saanut betoniperustukset. Laiturin kansi sai uuden puupinnan ja se avattiin yleisölle vuonna 2010. Nykyään laiturin päässä toimii ravintola ja sushibaari.
Kulttuuri ja nähtävyydet > Muut nähtävyydet

Swakopmundin museo esittelee alueen arkeologiaa, mineraaleja, kasveja, esihistoriaa ja varhaista siirtomaakauden saksalaista historiaa sekä Namibian eri väestönosia.
Museon pohjoispuolella rannalla on uimahalli, jossa on 50 metrin uima-allas sekä myös ulkoilma-allas. Myös meressä on mahdollista uida, mutta meriveden lämpötila on harvoin yli 15 °C. On kuitenkin mahdollista nähdä kaupunkilaisia aamu-uinnilla meressä mihin vuodenaikaan tahansa.
Namibian kansallinen meriakvaario sijaitsee kaupungissa ja siellä on mm. useita hailajeja.
Kaupungissa on myös Namibian käärmeitä ja muita matelijoita ja myrkyllisiä eläimiä esittelevä “puisto”, “The Living Desert Snake Park”. Siellä voi nähdä esim. musta mamban, mutta ei vihreää mambaa, sillä jälkimmäinen ei kuulu Namibiassa esiintyviin lajeihin.
Marine Denkmal on muistomerkki niille saksalaisille merisotilaille, jotka 1904 alkaneen hererokapinan aikana osallistuivat Swakopmundin ja sisämaan välisen rautatien korjaamiseen ja saivat surmansa saksalaisten ja hereroiden välisissä yhteenotoissa. Kuolleille hereroille ei ole muistomerkkiä.
Kaupungin merkittäviä turistikohteita ovat mm. Kristall Galerie –niminen kristalleja ja puolijalokiviä esittelevä galleria. Sen kokoelmiin kuuluu mm. maailman suurin esilläoleva kvartsikristalli.
Swakopmundin välittömässä läheisyydessä on hiekkadyynialue, joka alkaa Swakopjoen suun eteläpuolelta ja jatkuu etelässä lähelle Lüderitzin kaupunkia.
Kaupunki tunnetaan extreme-urheilun harrastusmahdollisuuksista, joista osaa harrastetaan dyynialueella Näitä ovat mm. varjoliito dyynien harjalta niiden merenpuoleiselle juurelle ja mönkijällä suoritettavat dyyniajelut. Kaupungissa on myös mahdollista suorittaa laskuvarjohyppyjä.
Kaupungin itäpuolella on hiekkaerämaahan rakennettu täysin ruohonpeittämä golfkenttä, joka on yksi maailman viidestä tällaisesta golfkentästä.
Kaupungin lähellä on myös kamelifarmi, sekä Martin Luther –niminen höyryveturi, joka tuotiin maahan 1896 Walvis Bayn kautta mutta jouduttiin seuraavana vuonna hylkäämään korjauskelvottomana muutama kilometri Swakopmundista autiomaahan päin.
Kulttuuri ja nähtävyydet > Nähtävyydet kaupungin ympäristössä

Swakopmundin ympäristössä on useita sellaisia nähtävyyksiä, joissa on mahdollista käydä yhden päivän aikana. Niitä ovat mm.:
Welwitschia-Drive, suuri joukko ikilehti (Welwitschia mirabilis) –kasveja, joista vanhin on jopa 1 500 vuotta vanha
Rössingin uraanikaivos, yksi maailman suurimmista uraanin avolouhoksista, n. 70 km itään Swakopmundista
Henties Bay
Kuunmaisema Swakopjoen laaksossa
Namibin aavikko
Goanikontesin keidas
Walvis Bay
Sandwich Harbour Walvis Bayn eteläpuolella
Vogelfederberg, 60 m korkea yksinäinen kivimuodostelma n. 50 km itään Walvis Baystä
Cape Cross, Diogo Cãon pystyttämän kiviristin replika sekä suuri merileijonayhdyskunta
Spitzkoppe
Kulttuuri ja nähtävyydet > Ystävyys- ja yhteistyökaupungit

Lähteet mm.:
Florianopolis
Malmö
Okakarara (vuodesta 2007 lähtien)
Šarm al-Šaikh (kesäkuusta 2008 lähtien)
Tianjin
Walvis Bay
Yiwu
Espoo (melkein)
Tunnettuja swakopmundilaisia

Werner Schulz (s. 1917), Saksan jalkapallomaajoukkueen pelaaja 1935–38.
Razundara Tjikuzu (s. 1979), namibialainen jalkapalloilija, joka on vuodesta 1999 lähtien pelannut ammattilaisena kolmessa saksalaisseurassa ja viidessä turkkilaisseurassa.
Swakopmund mediassa

Elokuussa 2008 yhdysvaltalainen TV-kanava AMC aloitti sarjan The Prisoner kuvaukset Swakopmundissa. Sen pääosissa ovat Jim Caviezel ja Sir Ian McKellen. Kaupungissa filmattiin myös uusi versio sarjasta The Prisoner.
Valokuvagalleria

Evankelisluterilainen kirkko
Marine Denkmal, muistomerkki saksalaisille merisotilaille (Albert Moritz Wolff)
Martin Luther –höyryveturi
Vanha Antonius-rakennus, entinen fransiskaanien sairaala
Woermannin talo (Swakopmund)
Hohenzollernien talo (Swakopmund)
Prinsessa Rupprechtin sairaala (nykyään hotelli)
Democratic Resettlement Community (Swakopmundissa sijaitseva slummi)
Vanhat kasarmit
Aiheesta muualla

Kuvia tai muita tiedostoja aiheesta Swakopmund Wikimedia Commonsissa
Swakomundin suolatuotantolaitos
Swakopmundin kaupungin verkkosivut
Swakopmund kartta
Namibian ja Swakopmundin kartat (Arkistoitu – Internet Archive)
Swakopmundin sää tällä hetkellä
Swakopmundin sääennuste (Arkistoitu – Internet Archive)
Scientific Society of Swakopmund
Swakopmund liike-elämän hakemisto (Arkistoitu – Internet Archive)
Swakopmundin luterilainen kirkko
Swakopmundin majakka
Kauppakeskus meren rannalla Swakopmundissa.
Woermann House & Tower
Vanha oikeustalo
Vanha rautatieasema, nykyinen Swakopmund Hotel
Swakopmundin vanha “satamalaituri”, Jetty
Maailman suurin esilleasetettu kvartsikristalli
Voimakeinojen käyttö
Aiheesta muualla

Pakkokeinot Suomessa
Voimankäyttösäännöt
Triton-NN

Triton-NN (ven. Тритон-НН) eli projekti 21310 on venäläinen pienoissukellusveneiden luokka, joka julkistettiin koekäyttöön joulukuussa 2008. Pienoissukellusveneen on suunnitellut nižninovgorodilainen suunnittelutoimisto Lazurit (ven. «Центральное конструкторское бюро «Лазурит», ОАО «ЦКБ «Лазурит»,  Tsentralnoje konstruktorskoje bjuro Lazurit, OAO TšKV Lazurit). Vuonna 1953 toimintansa aloittanut yhtiö on suunnitellut merkittävän osan venäläisistä diesel- ja ydinsukellusveneistä. Pienoissukellusveneitä yritys on suunnitellut sekä sotilaallisiin että siviilitarkoituksiin.
Alusta on luonnehdittu nopean pinta-aluksen ja sukellusveneen yhdistelmäksi. Ruotsalaislähde arvioi sen pystyvän kulkemaan pinta-ajossa moottoritorpedoveneiden tapaan 30–40 solmun nopeudella. Alus on suunniteltu erityisesti venäläisten sukeltajien ja erikoisjoukkojen (Spetsnaz) käyttöön. Arvioiden mukaan alukseen mahtuu noin 10 sukeltajaa. Se voidaan varustaa torpedoilla.
Sukellusvenemallista uutisoitiin 19. lokakuuta 2014 eräänä mahdollisuutena Tukholman saaristossa lokakuun puolivälissä 2014 käynnistettyjen sukellusvene-etsintöjen yhteydessä.
Aiheesta muualla

Triton 1M (venäjäksi) (smartnews.ru)
Experten: En rätt smart konstruktion (19.10.2014) (ruotsiksi) (expressen.se)
Så fungerar nya superdykbåten (2008, Ruotsin armeijan erikoisjoukkojen The Seal -pienoissukellusvene) (Arkistoitu – Internet Archive) (ruotsiksi) (nyteknik.se)
Remes

Remes on suomalainen sukunimi. Nimi on nykyisin 1 712 henkilöllä. Tunnettuja nimenkantajia ovat:
Anne Portaankorva (o.s. Remes), neurologi ja professori
Anneli Remes (1943–2020), sisustusarkkitehti
Antti Remes (s. 1947), vuorineuvos, Tradekan toimitusjohtaja
Eero Remes (s. 1985), motocross- ja endurokuljettaja
Ilkka Remes (oik. Petri Pykälä, s. 1962), kirjailija
Ilkka Remes (s. 1963), jalkapalloilija
Joanna Remes (s. 1999), cheerleader
Kalevi Remes (1925–1984), SMP:n ja SKYP:n kansanedustaja
Matti Remes (1704–1765), kansanrunoilija
Matti Remes (s. 1955), kirjailija, graafikko ja pilapiirtäjä
Olli Remes (1909–1942), maastohiihtäjä ja Mannerheim-ristin ritari
Oskari Remes (s. 2005), jääkiekkoilija
Paavo Remes (1723–1800), kansanrunoilija
Pauliina Remes (s. 1971), filosofian professori
Tommi Remes (s. 1994), moukarinheittäjä
Ulla Remes (s. 1970), taidemaalari
Veikko Remes, kirjailija ja sotakamreeri Reino Lehväslaihon (s. 1922) käyttämä salanimi
Viljo Remes (1926–2016), Puolustusvoimien kenttäpiispa.
Arola

Arola voi tarkoittaa:
Arola, kunta Pohjois-Italiassa Verbano-Cusio-Ossolan maakunnassa
Arola, kylä Asikkalassa
Arola, kylä Mäntsälässä
Arola, kylä Nastolassa
Arola, kylä Turun Hirvensalossa
Arolan kartano Kylmäkoskella
Arolan rautatieasema Kuhmossa
Aleksi Arola (s. 1991), suomalainen rockmuusikko
Atte Arola (1893–1964), suomalainen poliitikko ja ministeri
Johan Edvard Arola (1888–1961), suomalainen rakennusmestari
Juha-Tapio Arola (s. 1979), suomalainen freelance-näyttelijä
Juuso Arola (s. 1999), suomalainen jääkiekkopuolustaja
Pauliina Parhiala, o.s. Arola (s. 1973), suomalainen avustustyöntekijä
Pirkko Arola (1908–2003), Arolan kutomon perustaja, kauppaneuvos
Pirkko Arola (s. 1946), suomalainen pastori ja runoilija
Samuel Arola (s. 2002), suomalainen pesäpalloilija
Taavi Arola (1881–1947), Hankkijan toimitusjohtaja
Terhi Arola, suomalainen käsikirjoittaja
Arola Oy, Pirkko Arolan perustama kutomoyritys 1948–1990.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arola”, voi hakea sivunnimihaulla, laajalla sivunnimihaulla tai tekstihaulla.
Jonsson

Jonsson tai Jónsson on muun muassa seuraavien henkilöiden sukunimi:
Björn Jónsson (1847–1912), islantilainen sanomalehtimies ja poliitikko
Charlotta Jonsson (s. 1973), ruotsalainen näyttelijä
Emil Jónsson (1902–1986), islantilainen poliitikko ja ministeri, pääministeri 1958–1959
Gustaf Jonsson (1903–1990), ruotsalainen hiihtäjä
Hans Jonsson (s. 1973), ruotsalainen jääkiekkoilija ja maailmanmestari
Henry Jonsson (1912–2001), ruotsalainen kestävyysjuoksija
Hugo Jonsson (1884–1949), suomalainen uimari
Jon Jonsson (1582–n. 1663), ruotsalainen kuninkaan kamaripalvelija, pormestari ja muistelmakirjailija
Karl Edvard Jonsson (1875–1931), ruotsalaissyntyinen Suomessa toiminut ravintoloitsija
Lars Jonsson (s. 1982), ruotsalainen jääkiekkoilija
Lars Jonsson (s. 1952), ruotsalainen taidemaalari, kuvittaja ja kirjailija
Lars Jonsson (1892–1968), ruotsalainen poliitikko
Lars Jonsson (s. 1975), ruotsalainen salibandyn pelaaja
Lars Theodor Jonsson (1903–1998), ruotsalainen hiihtäjä
Lucas Ekeståhl Jonsson (s. 1996), ruotsalainen jääkiekkoilija
Mats Jonsson (s. 1957), ruotsalainen rallikuljettaja
Mats Jonsson (s. 1973), ruotsalainen sarjakuvantekijä
Niklas Jonsson (s. 1969), ruotsalainen maastohiihtäjä
Owe Jonsson (s. 1940), ruotsalainen pikajuoksija
Páll Jónsson (1155–1211), islantilainen katolinen piispa
Plura Jonsson (s. 1951), ruotsalainen muusikko, kirjailija ja televisiojuontaja
Samuel Jonsson (s. 1998), ruotsalainen jääkiekkoilija
Siggi Jónsson (s. 1966), islantilainen jalkapalloilija ja valmentaja
Sven-Gösta Jonsson (1939–2013), ruotsinsaamelainen rocklaulaja
Thorsten Jonsson (1910–1950), ruotsalainen toimittaja ja kirjailija
Todi Jónsson (s. 1972), färsaarelainen jalkapalloilija
Tomas Jonsson (s. 1960), ruotsalainen jääkiekkoilija ja maailmanmestari
Tor Jonsson (1916–1951), norjalainen toimittaja ja kirjailija
Ulrika Jonsson (s. 1967), ruotsalais-brittiläinen televisiojuontaja.